== Død ==
Frants Hvass blev dræbt kort før [[jul]] i 1982, da han overraskede to [[narkoman]]er, der var i færd med at begå [[indbrud]] i hans lejlighed [[Naboløs]] 4, 3. sal i København. De to narkomaner slog og sparkede Hvass så voldsomt, bl.a. med en flaske mod hovedet, at han afgik ved døden af sine kvæstelser. Dagen efter, den [[22. december]] 1982, blev Frants Hvass fundet af sin [[hjemmehjælper]]. Han blev bragt til [[Kommunehospitalet]], hvor han blev erklæret død ved ankomsten. Kriminalpolitiet anholdt den [[23. december]] 1982 de to narkomaner, som blev sigtet for grov [[vold (handling)|vold]] med døden til følge.<ref>{{Cite web |url=http://drabssageridanmark.beboer2650.dk/html/drabssager_-_1982.html |title=Drabssager i Danmark i 1982 |access-date=27. maj 2012 |archive-date=27. maj 2012 |archive-url=https://archive.today/20120527030543/http://drabssageridanmark.beboer2650.dk/html/drabssager_-_1982.html |url-status=live }}</ref> De to gerningsmænd, Kim Frederiksen (født 1957) og Leif Larsen (født 1944), blev [[24. november]] [[1983]] i [[Københavns Byret]] hver idømt ni års [[fængsel]].<ref>''Hvem Hvad Hvor 1985'', [[Politikens Forlag]] 1985, s. 19.</ref> Kim Frederiksen forsvandt i [[1986]] sporløst under en tur i [[Øbro Hallen|Svømmehallen]] i København.<ref>''Avisårbogen 1986'', s. 110.</ref>
Kultur Ledelse Foreninger Kriminalitet Ledere